Yiwen wass deg ussan, iwala uwaɣzeniw taqcict mi i d-tuɣal s axxam ma d baba-as-nni yeqqim-d, dɣa yenna-as : «yewwi-d Rebbi acu ara ččeɣ », ixulet uwaɣezniw-nni armi iwala ulac anwa i yellan rrif-is, yuẓa zzat n tewwurt n texxamt n umɣar-nni yennaas : «ldi-yi-d tawwurt a baba inuba », amɣar-nni yetwelleh mačči d ṣṣut n yelli-s-nni yerraas : «arez akkin ». Yezri cwiṭ n llweqt, att-an tusa-d yelli-s-nni tenna-as : «ldi-yi-d tawwurt a baba inuba », ma d netta yerra-as-d: «sčenčen tizebgatin-im a yelli ɣriba », amɣar-nni akken kan yesla i usčenčen n tzebgatin n yelli-s-nni yeldi-as-d tawwurt. Lweḥc-nni mi iwala akken amɣar-nni yeldi-as-d tawwurt i yelli-s-nni netta ala ur yefhim ara ayɣer, yeqqim yuḥel, acu ara yaxdem, iruḥ ɣer yiwen n umɣar d azemni yenna-as : «bɣiɣ ad ččeɣ yiwen n umɣar yettidir di lexla waḥd-s, meɛna yal tikkelt mi ara ruḥeɣ ɣer-s ad iyi-d-yeɛqel seg ṣṣut-iw dɣa ur iyi-d-ittelli ara tawwurt », yenna-as umɣar azemni : «ečč tammemt, teǧǧeḍ aqemmuc-ik 65